অপরূদ্ধ / ফোরকান ,খুলনাঃ খুলনা সিটি কর্পোরেশনের মেয়র তালুকদার আব্দুল খালেক গতকাল তাঁর নিজের এবং গৃহস্থালির তথ্য দিয়ে আদমশুমারি ও গৃহগণনা ২০১১-র উদ্বোধন করেন।  পরিসংখ্যান ব্যুরোর কর্মকর্তা ও গণনাকারীরা আজ সকালে সিটি মেয়রের মুন্সিপাড়ার বাসায় গিয়ে পরিবারের সদস্য ও গৃহস্থালির তথ্য সংগ্রহ করেন। এসময় মেয়র পতœী ও সংসদ সদস্য বেগম হাবিবুন নাহার উপস্থিত ছিলেন।  এর আগে গত মধ্যরাতে (১৪ মার্চ দিবাগত রাত) নগরীর  সাতটি স্থানে ভাসমান মানুষদের গণনার মধ্যদিয়ে আদমশুমারি ও গৃহগণনার কাজ শুরু হয়। জেলা প্রশাসক ও সরকার কর্তৃক দায়িত্বপ্রাপ্ত জেলা শুমারি কর্মকর্তা মোঃ জমসের আহাম্মদ খন্দকার খুলনা রেলস্টেশনে ভাসমান মানুষদের গণনার কাজ পরিদর্শন করেন। গত মধ্যরাতে নগরীর সোনাডাঙ্গা বাসস্ট্যান্ড, রেলস্টেশান, সবুজবাগ ট্রাকস্ট্যান্ড, ময়লাপোতা, পিকচার প্যালেস মোড়, রূপসা ফেরীঘাট, কদমতলা ট্রাক টার্মিনাল ও গলামারীতে ভাসমান লোকদের গণনা করা হয়। একই সাথে নগরীর সকল আবাসিক হোটেল ও রেস্টহাউজে অবস্থানরত বর্ডার এবং হাসপাতাল ও কিনিকে রোগীদের  গণনা করা হয়।  এসকল গণনাকাজে বাংলাদেশ পরিসংখ্যান ব্যুরোর উপ-পরিচালক বিধান বড়াল এবং আঞ্চলিক পরিসংখ্যান কর্মকর্তা মোঃ মিঝানুর রহমান হাওলাদার উপস্থিত ছিলেন।